Ηλίας Ποταμιάνος

Ο Ηλίας Ποταμιάνος (1844 - 14 Αυγούστου 1911) ήταν Έλληνας πολιτικός του 19ου αιώνα.

Βιογραφικά στοιχεία

Γεννήθηκε στο Ναύπλιο από πατέρα Κεφαλληνό και μέλους της Φιλικής Εταιρείας. 

Αν και νεότατος, σε ηλικία είκοσι ετών πήρε μέρος στην επανάσταση του Ναυπλίου το 1862. Επιδόθηκε με την δημοσιογραφία. Ενώ σπούδαζε την νομική, έγραφε στην «Αυγή» και αργότερα στην «Εφημερίδα των Συζητήσεων». 

Από το έτος 1869 εξάσκησε το επάγγελμα του δικηγόρου με μεγάλη επιτυχία. Δίδαξε ως καθηγητής του Στρατιωτικού Δικαίου στην Σχολή των Ευελπίδων. Παραιτήθηκε οριστικά το έτος 1879 οπότε στράφηκε στην πολιτική. 

Εκλέχτηκε βουλευτής το 1882 με μεγάλη πλειοψηφία στην επαρχία Ναυπλίας και χρημάτισε αντιπρόεδρος της Βουλής.

Πέθανε το 1911 και κηδεύτηκε δημοσία δαπάνη. Ήταν παντρεμένος με την Ασπασία Ποταμιάνου.

Παραπομπές

Πηγές

 

Έλληνες δημοσιογράφοι
Έλληνες δικηγόροι
Έλληνες πανεπιστημιακοί
Έλληνες πολιτικοί-επέκταση
Βουλευτές Αργολίδος
Κατηγορία Commons χωρίς σύνδεσμο στα Wikidata